**Operater na plazmi**

Obavlja poslove u radnoj jedinici sa visokim nivoom odgovornosti i samostalnosti i odgovoran je za  poslove iz nadležnosti rada sa plazmom. Ličnim primerom i angažovanjem obezbeđuje uspešnan rad na plazmi i preduzima  mere za neprekidnost u radu. Izvodi sve radove operatera na plazmi (bez rada na visini, odnosno na radnoj površini na kojoj zaposleni stoji udaljenoj manje od 2 m od nivoa čvrstog poda zatvorenog prostora) na remontu ili izradi novih vagona u sektoru proizvodnje ili po potrebi na terenu van kruga firme u zemlji ili inostranstvu sa sledećim opisom poslova:

1.    Samostalno izvodi sve rezačke radove na CNC plazmi,vodi računa o pravilnom rukovanju kao i čuvanje rezervnih potrošnih delova (elektrode, dizne, kape...). Vodi računa o materijalu koji se reže (kvalitet, debljina, ispravnost, da nema oštećenja itd);

2.    Samostalno radi na CNC plazmi prema šablonu i tehničko tehnološkoj dokumentaciji kao i obavezno merenje prvog komada;

3.    Meri, premerava, kontroliše delove proizvoda i u slučaju netačnosti obaveštava nadređene;

4.    Razvrstava dobre/upotrebljive delove za dalju obradu i odlaže ih na za to predviđena mesta;

5.    Postupa po crtežu i/ili važećoj tehnološkoj dokumentaciji i uputstvima koja prate izradu pojedinih pozicija na radnom mestu;

6.    Posle izrađene pozicije šablone i dokumentaciju odlaže na predviđeno mesto;

7.    Odgovoran je za blagovremeno i kvalitetno izvršavanje dobijenog i poverenog zadatka;

8.    Obavezan je da izvršava naloge nadređenog u vezi izvršenja plana i vremena rada;

9.    O izvršenim zadacima izveštava neposrednog rukovodioca, evidentira i potpisuje operacioni list, kao i drugu upustvom predviđenu dokumentaciju;

10.  Sprovodi ekonomičan postupak rada;

11.  Čisti i održava čistoću alata, mašine, radnog mesta/prostora;

12.  Odgovoran je za kvalitet izvedenih poslova;

13.  Koristi i ugrađuje samo ispravne i propisane rezervne delove, mazivna sredstva po uputstvu za održavanje plazme;

14.  Ne napušta radno mesto bez odobrenja nadređenog.

**Radne obaveze:**

         da savesno i kvalitetno i u predviđenim rokovima obavlja poslove na koje je raspoređen,

         da postupa u skladu sa propisima i normama radne discipline,

         odgovoran je za savesno i blagovremeno izvršavanje radnih zadataka,

         za svoj rad odgovora neposrednom rukovodiocu i direktoru preduzeća,

         da u obavljanju poslova pimenjuje mere bezbednosti i zdravlja na radu i protivpožarne zaštite,

         koristi lična zaštitna sredstva koja mu pripadaju,

         primenjuje i radi po propisima i procedurama sistema kvaliteta,

         stalno se usavršava i učestvuje u obučavanju kolega u okviru organizacione jedinice.

***Uslovi:***

         školska sprema: III stepen školske spreme odgovarajuće struke ( bravarske mašinske ),

         radno iskustvo: bez ili sa na poslovima u struci,

         posebne uslove: poželjna potvrda o stručnoj osposobljenosti za rukovanje kranom.

***Lični profil:*** tačnost, aktivna angažovanost, posvećenost poslu, urednost i spremnost za timski rad, razmišljanje, kooperativnost, komunikativnost, odlučnost.

**Nadređeno radno mesto:** Vođa RJ priprema; Rukovodilac RJ priprema, Upravnik proizvodnje, Direktor proizvodno - tehničkog sektora